Lahden Autokori

pienoiskuva|HKL-Bussiliikenteen ja Veolia Transportin Scala-busseja Helsingin Rautatientorilla kesällä 2004 
pienoiskuva|Pohjolan Liikenteen Lahti Eagle-bussi 1990-luvun alusta
Lahden Autokori Oy (vuoteen 1956 Lahden Autokori O/Y) oli vuonna 1945 perustettu suomalainen linja-autojen korivalmistaja. Yritys ajautui konkurssiin syyskuussa 2013.

Yhtiöllä oli kaksi tehdasta, molemmat Suomessa.

Vanhempi koritehdas sijaitsi Villähteellä Nastolassa. Uudempi, vuoden 2007 keväällä valmistunut pikavuoro- ja turistibusseja valmistava tehdas sijaitsee Lahdessa. Yhtiö työllisti ennen konkurssia noin 200 henkilöä. Vanhempaa tehdasta oltiin ajamassa alas vuoden 2013 alussa ja kun siellä työn alla olleet Jokeri-autot valmistuivat, tehtaan toiminta lakkautettiin. 

 Historia 
Lahden Autokorin perustamiskokous pidettiin Lahdessa 11. huhtikuuta 1945 ja uusi yritys merkittiin kauppa- ja teollisuusministeriön yhtiörekisteriin 7. kesäkuuta samana vuonna. Maaliskuussa 1946 yhtiö muutti Nastolan Villähteelle, jonne oli valmistunut pienehkö tehdashalli. Työntekijöitä oli alkuvaiheessa 20–30 ja toiminta oli pääasiassa sodissa vaurioituneiden autojen korjausta. Tarvike- ja raaka-ainepulan helpottaessa päästiin vähitellen keskittymään uusien autojen rakentamiseen.Maamme koritehtaat 1: Lahden Autokori Oy. Linja-auto-lehti 6/1979, s. 12–14. Helsinki: Linja-autoliitto, 1979.

Toiminnan alkuaikoina yhtiö rakensi linja-autojen korit puurunkoisina, ja tuotantoon kuuluivat myös kuorma-autojen ohjaamot sekä myymäläautot. Vuonna 1956 Lahden Autokori oli keskisuuri korinrakentaja ja valmisti 37 uutta koria, kun alan suurimmat Ajokki ja turkulainen Autokori ylsivät sataan koriin ja ylikin. 1960-luvun alusta lähtien yritys keskittyi yksinomaan linja-auton korien valmistukseen. Siihen mennessä oli tehty yli 2 000 kuorma-auton ohjaamoa.

Ensimmäinen alumiinirakenteinen linja-auton kori valmistui vuonna 1967, ja tämä Scanian alustalle rakennettu ja aktiiviaikansa Lahden Liikenne Oy:n (nykyisin osa Koiviston Auto -yhtymää) käytössä ollut auto on kunnostettu museoautoksi. Alumiinikorien rinnalla tehtiin puurunkoisia koreja vuoteen 1973 saakka. Vuonna 1971 valmistui tehtaan siihen saakka suurin laajennus, minkä ansiosta uusien korien vuosituotanto nousi yli sadan kappaleen. Vuonna 1973 saavutettiin siihenastinen tuotantoennätys, 119 uutta koria. Vuonna 1978 Lahden Autokorin liikevaihto oli 11 miljoonaa markkaa ja yhtiössä työskenteli 110 henkilöä. Lahden Autokorin 2000:s alumiinikori, joka oli mallia Lahti 400, valmistui tammikuussa 1995 ja Scania K113 -alustalle tehdyn auton tilasi Pohjolan Liikenne.Bussiammattilainen 1/1995, s. 9. Helsinki: Linja-autoliitto, 1995.

Lahden Autokori Oy täytti 60 vuotta 11. huhtikuuta 2005. Nastolan Villähteellä toiminut kolmannen polven perheyritys Lahden Autokori oli Saarion perheen yritys. Virvoitusjuomatehtailijanakin tunnettu Kalle Saario (1895–1984) tuli tehtaan osakkaaksi pari vuotta perustamisen jälkeen ja sai pian haltuunsa koko osakekannan. Yrityksen kehittämistä jatkoivat hänen poikansa Kauko Saario sekä tämän poika Juhani Saario, josta tuli Lahden Autokori Oy:n hallituksen puheenjohtaja. 

Lahden Autokorin tunnettuja bussimalleja olivat Lahti Eagle -pikavuoro- ja turistibussi sekä matalalattiainen, yhteistyössä Scanian kanssa suunniteltu Lahti Scala -kaupunkibussi. Vuonna 2007 Scania esitteli uuden OmniExpress-pikavuorobussin, jonka yhtiöt ovat suunnitelleet yhdessä. Autot valmistetaan Lahden Autokorin uudessa Lahden-tehtaassa.

 Konkurssi 
Lahden Autokorin hallituksen puheenjohtaja Juhani Saario ilmoitti 11.9.2013 Lahden Autokorin hakevan konkurssia kahden viikon kuluttua. Scania oli hänen mukaansa päättänyt siirtää tuotannon Puolaan. Noin 200 henkeä oli jäämässä työttömäksi. Yritys meni konkurssiin, mutta seuraavana vuonna Scania päätti jatkaa Lahden tehtaan toimintaa nimellä SOE Busproduction. Syyskuussa 2020 Scania ilmoitti lopettavansa bussikorien tuotannon Lahdessa.

Mallit
Sulkeisiin on merkitty Suomen Linja-autohistoriallisen Seuran antamat korikoodit.
+MalliVuosiTietojanimetön malli1947(SLHS -2)1953(SLHS -1)1955(SLHS 0)1956(SLHS 1)1958(SLHS 2)1960"Sputnik"1960yksittäiskappale, tilaaja Lahnuksen Linja(SLHS 3)1963viimeinen puukori(SLHS 4)1967Lahti 10 (SLHS 5)1969Lahti 20 (SLHS 6)1970Lahti 21 (SLHS 7)1977Lahti 11 (SLHS 8)1978Lahti 31 (SLHS 9)1979Lahti 32 (SLHS 10)1979Lahti 33 (SLHS 11)1979Lahti 3101983Lahti 3201983Lahti 3301983Lahti Falcon 430 (SLHS 12)1986Lahti Eagle 4501986Lahti Falcon 4311989Lahti Eagle 4511989Lahti Golden Eagle 4711992Lahti Falcon 5401996Lahti Eagle 5601996Lahti Flyer 5201997seuraaja Scania Omniexpress 320Lahti Falcon2003seuraaja Scania Omniexpress 340Lahti Eagle2003seuraaja Scania Omniexpress 360

 Kaupunkimallit 
+MalliVuosiTietojaLahti 20 Centrum1973Lahti 21 Centrum1978Lahti 30 (SLHS 01)1982Lahti 3001984Lahti 400 (SLHS 02)1988Lahti 4011989Lahti 4021992Lahti Scala 6022001seuraaja Scania Omniexpress 320 LE

 Kirjastoautot 
Lahden Autokori valmisti 2000-luvulla muutaman kirjastoauton.
+MalliVuosiTietojaLahti Falconkolme kappalettaLahti EagleTampereen Netti-Nysse

Lähteet

Aiheesta muualla

Yrityksen internetsivut 
Esittelysivu Lahden Autokorin eri korimalleista
Scania suoltaa urakalla busseja entisen Lahden Autokorin tehtaasta, Yle Uutiset 10.6.2014

*